Det nye linjeskipet «Norske Løve» med en bestykning på sytti kanoner, fordelt på 26 24-punds kanoner i nedre batteridekket med tretten kanonporter hver skipsside, 26 18-punds kanoner i øvre batteridekket med like mange kanonporter hver skipsside og 18 mindre 8-punds kanoner på bakken og skansen, var det første av en skipsklasse på 5 skip. Denne skipsklassen er også den allerste første i Danmark og Norges maritime historie med felles dimensjoner og bestykning. Alle disse skipene hadde en lengde på 164 fot, noe større enn sett på eldre 70-kanoners linjeskiper. Denne klassen ble ikke overgått i sin rangering av nyere krigsskip fram til «Printz Friderich» i 1761 som det første av en klasse på tre skip med en felles lengde på 167 fot.